label_title: Australias Grand Prix 2016
label_desc: Australias Grand Prix 2016 (offisielt navn: "2016 Formula 1 Rolex Australian Grand Prix") er et Formel 1-løp som ble arrangert 20. mars 2016 på Melbourne Grand Prix Circuit i Melbourne, Australia. Det var det første løpet i Formel 1-sesongen 2016 og trettiandre gang Australias Grand Prix ble arrangert i Formel 1-sammenheng. Løpet ble vunnet av Mercedes-føreren Nico Rosberg, med hans teamkollega Lewis Hamilton, som også tok pole position, på andreplass. Tredjeplassen gikk til Ferraris Sebastian Vettel.